
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2001 M. SAUSIO 25 D. NUTARIMO NR. 86 „DĖL LIGOS IR MOTINYSTĖS SOCIALINIO DRAUDIMO IŠMOKŲ NUOSTATŲ PATVIRTINIMO“ PAKEITIMO

2022 m. liepos 20 d. Nr. 752
Vilnius


Lietuvos Respublikos Vyriausybė nutaria:
Pakeisti Ligos ir motinystės socialinio draudimo išmokų nuostatus, patvirtintus Lietuvos Respublikos Vyriausybės 2001 m. sausio 25 d. nutarimu Nr. 86 „Dėl Ligos ir motinystės socialinio draudimo išmokų nuostatų patvirtinimo“:
. Pakeisti 3 punktą ir jį išdėstyti taip:
„. Ligos socialiniu draudimu draudžiami asmenys, nurodyti Valstybinio socialinio draudimo įstatymo 4 straipsnio 1–4 dalyse (turintys darbo ar tarnybos santykius asmenys), 5 straipsnio 1 ir 2 dalyse (neturintys darbo ar tarnybos santykių asmenys) bei 6 straipsnio 7 ir 11 dalyse (neturintys darbo ar tarnybos santykių asmenys).“
. Pakeisti 4 punktą ir jį išdėstyti taip:
„. Motinystės socialiniu draudimu draudžiami asmenys, nurodyti Valstybinio socialinio draudimo įstatymo 4 straipsnio 1–4 dalyse (turintys darbo ar tarnybos santykius asmenys), 5 straipsnio 1 ir 2 dalyse (neturintys darbo ar tarnybos santykių asmenys), 6 straipsnio 1, 7 ir 11 dalyse (neturintys darbo ar tarnybos santykių asmenys) ir 4 dalyje (turintys darbo ar tarnybos santykius asmenys).“
. Pakeisti 70 punkto pirmąją pastraipą ir ją išdėstyti taip:
„. Asmenys, nurodyti Valstybinio socialinio draudimo įstatymo 5 straipsnio 1 ir 2 dalyse bei 6 straipsnio 1, 7 ir 11 dalyse (neturintys darbo ar tarnybos santykių asmenys), turintys teisę gauti socialinio draudimo išmokas, teritoriniam skyriui pateikia šiuos dokumentus:“.
. Pakeisti 97 punktą ir jį išdėstyti taip:
„. Meno kūrėjo statusą turintiems darbingo amžiaus asmenims arba sportininkams, kuriems Lietuvos Respublikos sporto įstatymo nustatyta tvarka yra mokama valstybės stipendija, socialinio draudimo išmokos apskaičiuojamos ir mokamos Nuostatų nustatyta tvarka, laikant, kad šie asmenys teisės į socialinio draudimo išmoką atsiradimo dieną draudžiami ligos ir motinystės socialiniu draudimu.“
. Pakeisti 98 punktą ir jį išdėstyti taip:
„. Jeigu laikotarpiu, pagal kurio draudžiamąsias pajamas turi būti apskaičiuojamas kompensuojamasis uždarbis socialinio draudimo išmokų dydžiams nustatyti, meno kūrėjo statusą turintis asmuo arba sportininkas, kuriam Sporto įstatymo nustatyta tvarka yra mokama valstybės stipendija, negavo pajamų arba šio asmens per mėnesį gautos pajamos, nuo kurių skaičiuojamos ligos socialinio draudimo ir motinystės socialinio draudimo įmokos, nesiekia MMA, laikoma, kad šio asmens mėnesio draudžiamosios pajamos meno kūrėjo statuso turėjimo laikotarpiu arba laikotarpiu, kuriuo mokama valstybės stipendija, yra lygios MMA.“
. Pakeisti 99 punktą ir jį išdėstyti taip:
„. Paskirtos socialinio draudimo išmokos neperskaičiuojamos, kai meno kūrėjo statusą turinčio asmens arba sportininko, kuriam Sporto įstatymo nustatyta tvarka yra mokama valstybės stipendija, draudimo valstybės lėšomis suma perskaičiuojama Lietuvos Respublikos valstybinio socialinio draudimo fondo biudžeto sudarymo ir vykdymo taisyklių, patvirtintų Lietuvos Respublikos Vyriausybės 2005 m. birželio 14 d. nutarimu Nr. 647 „Dėl Lietuvos Respublikos valstybinio socialinio draudimo fondo biudžeto sudarymo ir vykdymo taisyklių patvirtinimo“, nustatyta tvarka.“

